431.
Na osnovu člana 125, 126, 127 i 128 Poslovnika Skupštine Opštine u okviru Glavnog grada-Golubovci ("Službeni list Crne Gore-Opštinski propisi", br. 029/19 i 042/20), Skupština opštine u okviru Glavnog grada-Golubovci, na XXII sjednici održanoj 29.03.2022. godine, donijela je
PROGRAM
rada Skupštine opštine u okviru Glavnog grada - Golubovci za 2022. godinu
("Službeni list Crne Gore - opštinski propisi", br. 015/22 od 08.04.2022)
Program rada obuhvata aktivnosti, koje proizilaze iz nadležnosti i djelokruga poslova Skupštine Opštine u okviru Glavnog grada-Golubovci (u daljem tekstu: Skupština), koje su utvrđene Zakonom o lokalnoj samoupravi, Zakonom o Glavnom gradu, Statutom Opštine, Poslovnikom Skupštine Opštine i drugim zakonskim propisima.
Program rada Skupštine sastoji se iz dva dijela i to: tematski i normativni dio.
Tematski dio Programa rada Skupštine sadrži dva dijela:
   I - Programi i planiranja i
   II - Informativno-analitički dio.
A. TEMATSKI DIO
I - Programi i planiranja
1. Predlog godišnjeg Akcionog plana za sprovođenje Strateškog plana razvoja za 2022. godinu, sa Izvještajem o ostvarenju Akcionog plana za 2021. godinu;
Shodno Pravilniku o metodologiji izrade strateškog plana jedinice lokalne samouprave ("Službeni list Crne Gore", br. 068/16), u okviru strateškog plana razvoja priprema se godišnji Akcioni plan za tekuću godinu, sa projekcijama za sljedeću godinu. U okviru Godišnjeg akcionog plana predstavljeni su prioritetni projekti za tu godinu u kraćoj formi (koncept projekta). Detaljni projektni dokumenti će biti urađeni tokom sprovođenja Strateškog plana razvoja, u skladu sa izvorima finansiranja i definisanim zahtjevima. Tokom perioda sprovođenja Strateškog plana razvoja, svake godine se priprema i usvaja Godišnji akcioni plan za njegovu realizaciju.
Istovremeno sa pripremanjem novog godišnjeg Akcionog plana, priprema se izvještaj o napretku i rezultatima ostvarenim tokom sprovođenja prethodnog Godišnjeg akcionog plana. Godišnji Akcioni plan i izvještaj o ostvarenju akcionog plana za prethodnu godinu, podnosi se Konsultativnoj grupi, Skupštini JLS i nadležnom Ministarstvu u skladu sa članom 11 st. 2 Zakona o regionalnom razvoju.
   Predlagač: Predsjednik Opštine
   Rok: I kvartal 2022. godine
   Obrađivač: Konsultativna i radna grupa
2. Lokalni plan socijalne i dječije zaštite za period 2023-2026. godine;
Članom 17 Zakona o socijalnoj i dječijoj zaštiti ("Službeni list Crne Gore", br. 027/13, 001/15, 042/15, 047/15, 056/16, 066/16, 001/17, 031/17, 042/17, 050/17 i 059/21), propisano je da se socijalna i dječija zaštita ostvaruje u skladu sa strateškim dokumentima, kojima se utvrđuju dugoročni ciljevi i prioriteti razvoja socijalne i dječije zaštite, te da strateška dokumenta utvrđuje Vlada Crne Gore i Opština.
Ministarstvo finansija i socijalnog staranja, u II kvartalu 2022. godine, planiralo je donošenje Strategija razvoja sistema socijalne i dječije zaštite za period od 2022. do 2026. godine. Ovim strateškim dokumentima će se utvrditi dugoročni ciljevi i prioriteti razvoja socijalne i dječije zaštite.
Važećom strategijom na državnom nivou, prepoznata je važnost donošenja loklanih planova socijalne i dječije zaštite i potreba postojanja istih na lokalnom nivou, u cilju identifikovanja prioritetnih usluga i definasanja korisničkih grupa.
   Predlagač: Predsjednik Opštine
   Obrađivač: Radna grupa za izradu plana
   Rok: IV kvartal 2022. godine
3. Program rada JU "Centar za pružanje usluga iz oblasti socijalne i dječije zaštite za Opštinu u okviru Glavnog grada - Golubovci" za 2023. godinu, sa Odlukom o davanju saglasnosti;
Članom 29 st. 1 tač. 16 Zakona o Glavnom gradu ("Službeni list RCG-opštinski propisi", br. 65/05 i "Službeni list Crne Gore-opštinski propisi", br. 88/09, 72/10, 02/16 i 31/17) , propisano je da Skupština Opštine daje saglasnost na Program rada javnih službi čiji je osnivač.
   Predlagač: Predsjednik Opštine
   Obrađivač: Javna Ustanova i Sektor za finansije
   Rok: IV kvartal 2022. godine
4. Program rada JU KIC "Zeta" za 2023. godinu, sa odlukom o davanju saglasnosti;
Članom 29 st. 1 tač. 16 Zakona o Glavnom gradu ("Službeni list RCG-opštinski propisi", br. 65/05 i "Službeni list Crne Gore-opštinski propisi", br. 88/09, 72/10, 02/16 i 31/17), propisano je da Skupština Opštine daje saglasnost na Program rada javnih službi čiji je osnivač.
   Predlagač: Predsjednik Opštine
   Obrađivač: Javna Ustanova i Sektor za finansije
   Rok: IV kvartal 2022. godine
II - INFORMATIVNO-ANALITIČKI MATERIJALI
1. Informacija o finansiranju projekata nevladinih organizacija za 2021. godinu;
Članom 115 st. 2, a u vezi člana 116 Poslovnika Skupštine Opštine u okviru Glavnog grada-Golubovci, ("Službeni list Crne Gore-Opštinski propisi", br. 029/19), propisano je da Skupština razmatra izvještaje, analize, informacije i druge analitičke materijale, koje pripremaju organi lokalne uprave i javne službe i da povodom razmatranja predloženih materijala Skupština može donijeti ocjene i zaključke.
   Predlagač: Predsjednik Opštine
   Obrađivač: Komisija za raspodjelu sredstava NVO
   Rok: I kvartal 2022. godine
2. Izvještaj o radu Predsjednika Opštine u okviru Glavnog grada-Golubovci i organa lokalne uprave za 2021. godinu;
Izvještaj se podnosi u skladu sa članom 58 st. 1 tač. 12 Zakona o lokalnoj samoupravi ("Službeni list Crne Gore", br. 012/18, 034/19 i 038/20) i članom 35 st. 1 tač. 11 Zakona o Glavnom gradu ("Službeni list RCG" br. 065/05 i "Službeni list Crne Gore" br. 88/09, 72/10,02/16 i 31/17), kojima je propisano da predsjednik Opštine podnosi Skupštini izvještaj o svom radu i radu organa lokalne uprave.
   Predlagač: Predsjednik Opštine
   Obrađivač: Sekretarijat za lokalnu upravu
   Rok: II kvartal 2022. godine
3. Izvještaj o radu JU "Centar za pružanje usluga iz oblasti socijalne i dječije zaštite za Opštinu u okviru Glavnog grada - Golubovci" za 2021. godinu;
Članom 38 st. 1 tač. 24 Zakona o lokalnoj samoupravi ("Službeni list Crne Gore", br. 012/18, 034/19 i 038/20), propisano je da Skupština razmatra Izvještaj o radu javnih službi čiji je osnivač.
   Predlagač: Predsjednik Opštine
   Obrađivač: Javna ustanova i Sektor za finansije
   Rok: II kvartal 2022. godine
4. Izvještaj o radu JU KIC "Zeta" za 2021. godinu;
Članom 38 st. 1 tač. 24 Zakona o lokalnoj samoupravi ("Službeni list Crne Gore", br. 012/18, 034/19 i 038/20), propisano je da Skupština razmatra Izvještaj o radu javnih službi čiji je osnivač.
   Predlagač: Predsjednik Opštine
   Obrađivač: Javna ustanova i Sektor za finansije
   Rok: II kvartal 2022. godine
5. Informacija o raspodjeli sredstava za sport za 2021. godinu;
Članom 115 st. 2 Poslovnika Skupštine Opštine u okviru Glavnog grada-Golubovci, ("Službeni list Crne Gore-opštinski propisi", br. 029/19 i 042/20), propisano je da Skupština razmatra izvještaje, analize, informacije i druge analitičke materijale, koje pripremaju organi lokalne uprave i javne službe.
   Predlagač: Predsjednik Opštine
   Obrađivač: Komisija za raspodjelu sredstava
   Rok: II kvartal 2022. godine
6. Informacija o kulturnim dobrima, kao turističkim potencijalima Zete;
Na osnovu člana 27 st. 1 tač. 11 i 12 Zakona o lokalnoj samoupravi ("Službeni list Crne Gore", br. 002/18, 034/19 i 038/20), propisano je da Opština, u skladu sa zakonom i drugim propisima uređuje, obezbjeđuje i stvara uslove za razvoj kulture i zaštitu kulturnih dobara, kao i da uređuje, organizuje i stvara uslove i stara se o razvoju turizma, predlaže se da se u Program rada Skupštine za 2022. godinu, uvrsti informacija o kulturnim dobrima kao turističkim potencijalima Zete.
   Predlagač: Predsjednik Opštine
   Obrađivač: Odjeljenje za ruralni razvoj
   Rok: III kvartal 2022. godine
7. Informacija o aktivnostima sprovedenim u cilju podsticanja razvoja i unapređenja poljoprivrede na teritoriji Opštine u okviru Glavnog grada-Golubovci za 2022. godinu, sa Programom mjera, za 2023. godinu;
   Članom 115 st. 2 Poslovnika Skupštine Opštine u okviru Glavnog grada-Golubovci ("Službeni list Crne Gore-opštinski propisi", br. 029/19 i 042/20), propisano je da Skupština razmatra izvještaje, analize, informacije i druge analitičke materijale, koje pripremaju organi lokalne uprave i javne službe.
   Predlagač: Predsjednik Opštine
   Obrađivač: Odjeljenje za ruralni razvoj
   Rok: IV kvartal 2022. godine.
B - NORMATIVNI DIO
1. Inicijativa za teritorijalnu promjenu izdvajanjem;
Članom 113 Ustava Crne Gore, propisano je da se u lokalnoj samoupravi odlučuje neposredno i preko slobodno izabranih predstavnika. Pravo na lokalnu samoupravu obuhvata pravo građana i organa lokalne samouprave da uređuju i upravljaju određenim javnim i drugim poslovima na osnovu sopstvene odgovornosti i u interesu lokalnog stanovništva.
Članom 27 Zakona o teritorijalnoj organizaciji Crne Gore ("Službeni list Crne Gore", br. 054/11, 026/12, 027/13, 062/13, 012/14, 003/16, 031/17, 086/18 i 003/16), propisano je da je u slučaju podnošenja Inicijative iz člana 22 st. 1 tač. 1 i 3 ovog zakona, podnosilac inicijative dužan da Skupštini odnosno Skupštinama Opština uz Inicijativu dostavi i mišljenje Ministarstva, a da su Skupština odnosno Skupštine Opština dužne da se o podnijetoj inicijativi izjasne u roku od 30 dana od dana dostavljanja. U slučaju podnošenja inicijative iz člana 22 st. 1 tač. 2 ovog zakona, Skupština Opštine, kao podnosilac inicijative, dužna je da pribavi mišljenje iz člana 26 ovog zakona i nakon toga preispita sopstvenu Inicijativu i zauzme stav, odnosno dostavi Inicijativu Skupštinama Opština na koje se teritorijalna promjena odnosi.
   Predlagač: Predsjednik Opštine
   Obrađivač: Sekretarijat za lokalnu upravu
   Rok: I kvartal 2022. godine
2. Odluka o uslovima i postupku finansiranja projekata i programa nevladinih organizacija;
Nakon donošenja Zaključka, kojim je na XX sjednici lokalnog parlamenta usvojena Informacija o učešću Opštine u okviru Glavnog grada-Golubovci u Regionalnom programu lokalne demokratije na Zapadnom Balkanu 2 (ReLOaD2) i koji je objavljen u Službenom listu Crne Gore-opštinski propisi", br. 036/21 od 09.11.2021. godine, neophodno je izvršiti izmjene i uskladiti Odluku o finansiranju projekata nevladinih organizacija, sa usvojenom Informacijom. Imajući u vidu da se radi o izmjenama većeg obima, to je predlaženo donošenje nove odluke.
   Predlagač: Predsjednik Opštine
   Obrađivač: Sekretarijat za lokalnu upravu
   Rok: II kvartal 2022. godine.
3. Predlog Završnog računa Budžeta Opštine u okviru Glavnog grada-Golubovci za 2021. godinu;
Shodno odredbama člana 41 Zakona o finansiranju lokalne samouprave ("Službeni list Crne Gore", br. 003/19), a u vezi člana 48 Zakona o Glavnom gradu ("Službeni list RCG" br. 65/05 i "Službeni list Crne Gore", br. 88/09, 72/10, 02/16 i 31/17), predlog Završnog računa Budžeta Opštine u okviru Glavnog grada - Golubovci, utvrđuje predsjednik Opštine i dostavlja ga Skupštini Opštine do kraja maja tekuće godine.
   Predlagač: Predsjednik Opštine
   Obrađivač: Sektor za finansije
   Rok: II kvartal 2022. godine
4. Predlog Odluke o putevima;
Članom 27 st. 1 tač. 1 i 2 Zakona o lokalnoj samoupravi ("Službeni list Crne Gore", br. 002/18, 034/19 i 038/20), propisano je da Opština uređuje i obezbjeđuje obavljanje i razvoj komunalnih djelatnosti, održavanje komunalne infrastrukture i komunalnog reda i uređuje i obezbijeđuje obavljanje poslova izgradnje, rekonstrukcije, održavanja i zaštite opštinskih puteva.
Članom 24 st. 1 tač. 14 Zakona o Glavnom gradu ("Službeni list RCG" br. 65/05 i "Službeni list Crne Gore", br. 88/09, 72/10, 02/16 i 31/17), propisano je da se Opština stara o izgradnji i održavanju lokalnih puteva od značaja za Opštinu, kao i nekategorisanih puteva i ulica u naseljima u Opštini.
   Predlagač: Predsjednik Opštine
   Obrađivač: Sektor za lokalnu samoupravu i opštu upravu
   Rok: IV kvartal 2022. godine
5. Odluka o osnivanju Savjeta za zaštitu i razvoj lokalne samouprave;
Članom 198 Zakona o lokalnoj samoupravi ("Službeni list Crne Gore", br. 002/18, 034/19 i 038/20), propisano je da se radi unapređenja rada lokalne samouprave može osnovati Savjet za razvoj i zaštitu lokalne samouprave, kao i sastav i nadležnosti Savjeta.
Članovima 160, 161, 162 i 163 Statuta Opštine u okviru Glavnog grada-Golubovci, propisan je način izbora članova Savjeta, zatim lica koja ne mogu biti birana za članove Savjeta, dužnost, sastav i način rada Savjeta, kao i sva druga pitanja koja su od značaja za rad Savjeta.
   Predlagač: Predsjednik Opštine
   Obrađivač: Sekretarijat za lokalnu upravu
   Rok: IV kvartal 2022. godine
6. Predlog Odluke o Budžetu Opštine u okviru Glavnog grada-Golubovci za 2023. godinu;
Shodno članu 28 Zakona o finansiranju lokalne samouprave ("Službeni list Crne Gore" br. 003/19), predlog Odluke o Budžetu Opštine za narednu fiskalnu godinu utvrđuje predsjednik Opštine i dostavlja ga Skupštini Opštine do 01. decembra tekuće godine.
   Predlagač: Predsjednik Opštine
   Obrađivač: Sektor za finansije
   Rok: IV kvartal 2022. godine
Skupština će tokom programskog perioda razmatrati i druga pitanja iz svoje nadležnosti ukoliko se za tim ukaže potreba.
Ovaj program će se objaviti u "Službenom listu Crne Gore - opštinski propisi".
Broj: D 32-016/22-23
Anovi, 29.03.2022. godine
Skupština Opštine u okviru Glavnog grada-Golubovci
Predsjednik,
Ratko Stijepović, s.r.